Viborger Samler, 1836-05-15
Jndenlandske Efterretninger. J Fredags (6te Mai) paakiendtes i Høiesteret Justitssagen: Justitsraad Sporon som Actor contra de Tiltalte Skomagerfrimester Hans Jacobsen og Hustrue Maren Hansdatter af Kjøbenhavn, der vare satte under Justitsens Tiltale for at have mishandlet deres Børn, til hvilke Konen er Stedmoder. Ved de af de Tiltalte afgivne Tilstaaelser og de under Sagen afhørte Vidners Forklaringer er det oplyst, at Moderen paa en tyrannisk Maade har mishandlet tvende af hendes Stedbørn med Hug og Slag; navnligen har hun oftere slaaet dem med et tykt Spanskrør paa en Tid, de ikkun havde det blotte Linned paa, og som Børnene have paastaaet, endog paa den bare Krop, hvilken Medfart mod den 10aarige Datter Emilie endog er udviist i den Grad, at hun i flere Dage efter har havt gule, grønne og blaa ophovnede Striber paa sin Krop fra Lænderne og lige ned til Hælene, saa at Barnet efter Vidnernes Udsagn faae ud som et forraadnet Liig; ligeledes har hun maattet tilstaae, at have en anden Gang slaaet dette Barn i Hovedet med en Jldtang, saaledes at Blodet flød af det derved frembragte Saar. Om Faderen er det oplyst, at han ikke alene har viist sig ligegyldig mod sine Børns Opdragelse og udtaget dem af Skolen, men ogsaa bestyrket sin Hustrue i den haarde Medfart, hun udviste mod Børnene, ligesom han har vedgaaet eengang at have kastet Datteren næsegruus henad Gulvet, saa at hun siden er bleven seet saaledes ophovnet i Ansigtet, at Næse og Mund næsten gik i Eet. Foruden Omkostninger bleve de begge dømte til 6 Gange 5 Dages Fængsel paa Vand og Brød. Hr. Landsover- samt Hof- og Stadsret Procurator F. M. Lange, har i det fjerde Hefte af: "Udvalg af danske og udenlandske Criminelsager, meddeelt en Beretning om en Sag, der var anlagt mod Felige Franceschi, en Corsicaner, som er Handelsmand paa St. Thomas. Han var sigtet for attenteret Snigmord paa en catholsk Præst og blev den 13de October 1835 ved Høiesterets Dom tilkjendt Fængsel paa Vand og Brød i 10 Gange 48 Timer. Acterne i denne Sag give mange Bidrag, til Kundskab om Livet paa St. Thomas, af hvilke vi kun ville anføre eet, som er mærkeligt. Det Spillehuus, hvori den Trætte, der havde givet Anledning til Franceschis attenterede Udaad, opkom, skildres af afdøde Justitsraad Porth saaledes i hans Defensions-Jndlæg: "J mange Tider havde dette Spillehuus været Gienstand for almindelig Omtale. Man vidste, at Utallige vare blevne Offere for deres Letsindighed i at freqventere dette Sted. Man har talt om Kjøbmandsbetiente, som havde begaaet Utroskab imod deres Principaler, for at faae Penge til at betale deres Spillegjæld i dette Huus, og til at spille paany, i den Tanke, at Lykken skulde blive dem meere gunstig, indtil de omsider maatte rømme Landet. Man har talt om Supercargoer, som have bortspillet Provennet af dem betroede Varer, hvoraf Følgen var, at de ikke meere kunde vende tilbage til deres Fødeland. Det har været sagt, at unge Kjøbmænd ere blevne aldeles ødelagte, ved at tabe deres og Andres Penge i dette Huus. Men endnu havde Jngen, som Felipe Franceschi, trukket Forhænget tilside, og viist de Afskyeligheder, der blev begaaet paa Scenen, at det ikke var de større Fordele, som Banquieren har i visse Spil, der gjorde, at Folk bleve af med deres Penge, men at der desuden blev begaaet Filouterier. Og denne Anstalts Eier, som har Bevilling af Generalgouverneuren til at holde Spillehuus, er Brandmajor og Dannebrogsmand Bonelly paa St. Thomas.